OzLabs/hebrew-wiki-articles huggingface dataset:
רסיסטנסיה

רסיסטנסיה (בספרדית: Resistencia) היא עיר הבירה והעיר הגדולה בפרובינציית צ'אקו בארגנטינה. העיר ממוקמת על גדות נהר הפרנה, מול העיר קוריינטס, בפרובינציית קוריינטס. במפקד ב-2001 בעיר הייתה אוכלוסייה של 274,490 מתיישבים. על פי ההערכות במטרופולין של העיר יש כ-377,000 איש.

==היסטוריה==
באזור ישבו במקור שבטים ילידים. התנגדותם לתהליך הניצור שניסו האירופאים לבצע להם מנעה הקמה של התיישבות אירופאית יעילה.

במהלך המאה ה-17 הקימו הישועים מסיונים בפרובינציית צ'אקו, ובהם סן פרננדו דל ריו נגרו, אך הוא ננטש לאחר מספר שנים. אולם, במהלך מלחמת הברית המשולשת התרחשו באזור קרבות בין ארגנטינה לפרגוואי והצבא הארגנטינאי הקים מוצב צבאי על חורבות המיסיון ושינה את שמו ב-1876 לרסיסטנסיה (התנגדות). בינואר 1878 הוקמה העיר כבירת הפרובינציה. הממשלה עודדה הגירה לאזור ועוד באותה שנה הגיע לעיר קבוצת מהגרים ראשונה מאיטליה. למעשה, כל חברי מועצת העיר הראשונה הגיעו במקור מאיטליה.

==תחבורה==
העיר משורתת על ידי נמל התעופה הבינלאומי של רסיסטנסיה מאז 1965.

גשר חנרל מנואל בלגרנו מקשר את העיר עם העיר קוריינטס מעבר לנהר.

==ערים תאומות==
* .
* .
* .
* .
* .

==קישורים חיצוניים==

* 

* 
* 

קטגוריה:צ'אקו: ערים
קטגוריה:פרובינציות ארגנטינה: ערי בירה
קטגוריה:יישובים שהוקמו ב-1878
Right Now (שיר של ריהאנה)

Right Now (בעברית: ממש עכשיו) הוא שיר של הזמרת הברבדית ריהאנה בהשתתפות הדי ג'יי הצרפתי דייוויד גטה. השיר יצא לאור ב-28 במאי 2013 כסינגל הרביעי מאלבום האולפן השביעי של ריהאנה, Unapologetic.

השיר הגיע למקום ה-90 במצעד הסינגלים האמריקאי בילבורד הוט 100 והגיע למקום ה-50. במצעד "שירי הדאנס החמים" של בילבורד, הוא הגיע למקום הראשון. השיר נכתב על ידי דייוויד גטה, ריהאנה ותור אריק. מאחר שלשיר לא צולם קליפ, הוא לא הפך ללהיט עולמי, אך שימש כשיר פרסומת למשחקי הפלייאוף של ה-NBA ב-2013. מאוחר יותר יצאה גרסת רמיקס רשמית לשיר הכוללת גם את שיתופו של גטה.

==מיקומי שיא==

==קישורים חיצוניים==

קטגוריה:שירי 2012
קטגוריה:סינגלים מ-2013
קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי ריהאנה
קטגוריה:שירים שהופקו על ידי סטארגייט
קטגוריה:סינגלים בהוצאת דף ג'אם רקורדינגס
What Now

What Now (בעברית: מה עכשיו) הוא שיר של הזמרת ריהאנה. השיר יצא לאור ב-29 באוגוסט 2013 כסינגל החמישי מאלבומה השביעי, Unapologetic.
קליפ השיר צולם ב-17 בספטמבר 2013 בתאילנד בזמן סיבוב הופעות העולמי שלה "Diamonds World Tour" ויצא לאור ב-15 בנובמבר 2013 בסיום סיבוב הופעות. השיר דורג במקום ה-80 במצעדי הסינגלים האמריקאי בילבורד הוט 100 וקפץ למקום ה-25 לאחר יציאת הקליפ. השיר הושווה לשיר "Disturbia" של הזמרת משנת 2008.

==וידאו קליפ==
הקליפ לשיר צולם ב-17 בספטמבר 2013 במחסן בתאילנד בזמן סיבוב הופעות העולמי שלה "Diamonds World Tour". את הקליפ ביימו ג'ף ניקולס, יונתן קרבן ודרן קרייג. ב-13 בנובמבר, ריהאנה העלתה סרטון ממאחורי הקלעים של הקליפ לערוץ ה-VEVO הרשמי שלה. בסרטון, היא פירטה על הקליפ: "הוא הולך להיות קצת מפחיד, מאוד מצמרר כי זה אחד מהשירים שאתה משתעמם מהחזותיות. הקליפ הולך להיות לא צפוי בכלל. כולם בטח מצפים לקליפ רך ויפה בגלל שהשיר מדבר על סיפור אהבה וכולי. הקליפ הוא אכן סוג של רך, אבל הוא באמת קצת מטורף". הקליפ יצא לאור ב-15 בנובמבר 2013 והועלה לערוץ ה-VEVO של ריהאנה, וכיום הקליפ צבר למעלה מ-200 מיליון צפיות.

==מיקומי שיא==

== קישורים חיצוניים ==

== הערות שוליים ==

קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ריהאנה
קטגוריה:סינגלים בהוצאת דף ג'אם רקורדינגס
שמש רטובה

"שמש רטובה" הוא אלבום של אריק איינשטיין שיצא לאור בפברואר 2002.
== הפקה ==
מרבית שירי האלבום הולחנו בידי מיכה שטרית. שותפים בהלחנה גם ארקדי דוכין, נפתלי אלטר ושלום חנוך. את מילות השירים כתבו יעקב רוטבליט, ארקדי דוכין, נתן אלתרמן ואיינשטיין עצמו. בתוך כחודשיים מכר האלבום כ-15 אלף עותקים.

שיתוף הפעולה המוזיקלי בין איינשטיין לשטרית החל בעקבות יצירת השיר "אדומה שלי", לכבוד זכיית הפועל תל אביב בכדורגל בדאבל בשנת 2000.

אופיו המוזיקלי של האלבום היה שונה מאלבומיו הקודמים של איינשטיין, והכיל מוטיבים של מוזיקה אלקטרונית. על הפקתו המוזיקלית של האלבום אמונים מוזיקאים רבים, דבר שהקשה, לדעת חלק מהמבקרים, על יצירת אופי אחיד לאלבום.

==רשימת רצועות==

==משתתפים==
* אריק איינשטיין: שירה
* שלום חנוך: גיטרה, מנדולינה וקולות
* יזהר אשדות: גיטרה ובס
* מיכה שטרית: גיטרה אקוסטית וסינתיסייזר
* פיטר רוט: גיטרות וקולות
* טל מטמור: גיטרות
* מיקי הררי: גיטרה קלאסית, בוזוקי ומנדולינה
* ארקדי דוכין: קלידים
* טל שגב: קלידים
* רביב גזית: קלידים
* ברי סחרוף: גיטרות
* דויד ברוזה: גיטרות
* אבי סינגולדה: גיטרות
* משה לוי: קלידים
* אלידע רמון: קלידים
* טל ברגמן: תופים, כלי הקשה
* עמר הנגבי: תופים
* ג'וקה פרפיניאן: תופים
* אמיר פינטו: כלי הקשה
* מיכאל פרוסט: קונטרבס

==קישורים חיצוניים==

* 
* 

==הערות שוליים==

קטגוריה:אלבומי אריק איינשטיין
קטגוריה:אלבומי חברת NMC יונייטד אנטרטיינמנט
קטגוריה:אלבומים שהופקו על ידי מיכאל תפוח
למה (בלשנות)

למה (Lemma) היא צורת תפיסה מופשטת בפסיכובלשנות. למעשה הלמה מציגה באופן תאורטי כיצד מילה שנבחרה בנפשנו, מתבטאת בשלבים הראשונים של אופן החיתוך (אופן הפקת העיצורים באיברי הדיבור, בהשפעת מידת החסימה של האוויר בבסיסי החיתוך).
הלמה מייצגת משמעות ספציפית, אך כשלעצמה אין לה שום סאונד ייחודי שקשור אליה.

==למה לעומת לקסמה בתהליך הלקסיקליזציה==
כשאנו מפיקים מילה, ביסודו של עניין אנו מסבים את מחשבותינו לכדי סאונד, תהליך שנקרא "לקסיקלזיציה". רבים מן המודלים הפסיכובלשניים רואים בלקסיקליזציה תהליך שיש בו לפחות שני שלבים:

#השלב הראשון עוסק בסמנטיקה ובתחביר. תוצאתו של השלב הראשון היא הלמה. כלומר הלמה הוא רעיון מופשט של מילה שמייצגת משמעות (נגיעה בתחום הסמנטי), וכוללת מידע על איך המילה צריכה לשמש במשפט (נגיעה בתחום התחבירי). למרות זאת, הלמה אינה מוסרת לנו מידע על אופן הגיית המילה.
#השלב השני דן בפונולוגיה, והוא קשור למידע בנוגע לסאונד שבו המילה תבוטא. תוצאתו של השלב השני היא הלקסמה.

==המחלוקת סביב מושג הלמה==
המודל הדו-שלבי המסביר את תהליך הלקסיקליזציה הוא התומך בצורה הרחבה ביותר בתאוריית היווצרות הדיבור בפסיכובלשנות, למרות שהוא שנוי במחלוקת.
דוגמה למחלוקת המתעוררת סביב המודל היא הימצאותן של מספר עדויות לכך שזיהוי המין הדקדוקי של שם-עצם, מתבסס על אופן הגייתו, שהיא הלקסמה, יותר מאשר צורת התפיסה שלנו אותו בדמיון כזכר או כנקבה (הלמה).
מחלוקת זו יכולה להיות מוסברת על ידי מודלים פסיכובלשניים שאינם מניחים שקיימת הפרדה ברורה בין השלב הסמנטי לשלב הפונולוגי, ובכך אין בהם ייצוג של מושג ה-"למה".

קטגוריה:בלשנות
קטגוריה:פסיכובלשנות
גומיגם

שלגון גומיגם המקורי מבית סנוקרסט
גומיגם הוא שלגון שרבט בטעמי לימון ופטל מתוצרת גלידות נסטלה. המאפיין הבולט בשלגון, שהעניק לו גם את שמו, הוא סוכריות הגומי המצויות בתוך השלגון, שמספרן לרוב הוא בין שתיים לשלוש. המוצר יצא לראשונה בשנות ה-90 מתוצרת סנוקרסט.

אריזת השלגון ייחודית בצורתה לעומת מוצרי גלידה אחרים - זוהי אריזה מקרטון, שעל מנת לאכול את הגלידה מתוכה, יש להפעיל עליה לחץ.

בעבר כלל השלגון סוכריות גומי בצורת דובונים, וכיום המוצר ממותג תחת השם "גומיגם ספארי", והוא כולל סוכריות גומי בצורה של מגוון בעלי חיים. ב-2008 החל השיווק של גומיגם בגרסה חלבית, בטעם מסטיק וניל, עם סוכריות גומי, באריזה לחיצה.

בשנת 2018 הוציאו הצמד סטטיק ובן אל את השיר "גומיגם". שבועות לאחר צאת הקליפ, ברבות מחנויות הגלידה בישראל טענו שהמלאי של שלגוני "גומיגם" אזל תוך ימים ספורים מפרסום הקליפ.

==קישורים חיצוניים==
*[https://web.archive.org/web/20131203093720/http://www.foodis.co.il/feature.asp?sec=7&featid=15763 "חדש על המדף" - גלידות נסטלה לילדים: חמשושים חלבי וגומיגם ספארי חלבי], באתר אכול ושאטו, 27 ביוני 2008
*
*
*אילנה ברודו, [https://archive.today/20131129191711/http://www.holesinthenet.co.il/holesinthenet-media-story-696 תלונה בפייסבוק נגד גלידות נסטלה: איפה סוכריות הגומי?], באתר חורים ברשת

==הערות שוליים==

קטגוריה:נסטלה
קטגוריה:גלידות
קטגוריה:סוכריות גומי
מאצ'ינג מול

מאצ'ינג מול (Matching Mole) הייתה להקת ג'אז רוק אנגלית שפעלה בין השנים 1971–1973. היא ידועה בעיקר תרומתה הרבה לז'אנר של הרוק המתקדם בכלל ולסצנת הקנטרברי באנגליה בפרט.

==היסטוריה==
הלהקה הוקמה על ידי רוברט וויאט באוקטובר 1971, לאחר שעזב את להקת סופט מאשין והקליט את אלבום הבכורה שלו, The End of an Ear. אליו חברו דייב סינקלייר מלהקת קרוון (קלידים ופסנתר), פיל מילר (גיטרה) ביל מקורמיק (גיטרה בס) ,בעוד וויאט המשיך בתפקידו משכבר הימים כמתופף וכסולן מוביל בו-זמנית.

אלבום הבכורה שלהם, הנושא את שם הלהקה Matching Mole, יצא באפריל 1972 והכיל ברובו שירים שהלחין וכתב וויאט בעצמו, מלבד השיר הפותח "O Caroline", שהלחין דייב סינקלייר למילותיו של וויאט, והרצועה "Part of the Dance" של פיל מילר. האלבום לא זכה להצלחה מרובה אך נרשם כהישג בקרב חובבי סצנת הקנטרברי.

אלבומם השני, Matching Mole's Little Red Record, יצא בספטמבר 1972. הוא הופק על ידי רוברט פריפ מקינג קרימזון, והכיל הופעת אורח של בריאן אינו באחד השירים. עוד לפני תחילת תהליך הקלטת האלבום, עזב דייב סינקלייר את ההרכב, ואת מקומו החליף הקלידן הניו זילנדי דייב מקרי. באלבום זה, בשונה מבאלבום הקודם של ההרכב, בולט שיתוף הפעולה בין חברי ההרכב והוא יצירה מוזיקלית אקלקטית ועשירה יותר מאלבום הבכורה של ההרכב.

מעט לאחר יציאת האלבום, עוד בספטמבר 1972, התפרקה הלהקה בעקבות עיסוקיהם של חברי הלהקה בפרויקטים אחרים. בתחילת 1973 חזרה הלהקה לפעילות בהרכב מצומצם יותר במטרה להוציא אלבום שלישי, אך זו בוטלה עקב אי-יכולתו של וויאט לחזור לתופף, לאחר שנפל מחלון בקומה הרביעית ביוני 1973.

==חברי הלהקה==
* רוברט ואייט - תופים, מלוטרון, קולות
* ביל מקורמיק - גיטרה בס
* פיל מילר - גיטרה
* דייב סינקלייר - פסנתר, אורגן
* דייב מקרי - פסנתר, אורגן, סינתיסייזר (החליף את דייב סינקלייר באלבום השני)
* פרנסיס מונקמן - קלידים (נוסף ב-1973)
* גארי ווינדו - סקסופון (נוסף ב-1973)

==דיסקוגרפיה==
===אלבומי אולפן===
* 1972 - Matching Mole
* 1972 - Matching Mole's Little Red Record

===בהופעה חיה וברדיו (הוצאות מחודשות)===
* 1994 - BBC Radio 1 Live In Concert
* 2001 - Smoke Signals
* 2002 - March
* 2006 - On the Radio
* 2013 - Live at the BBC 1972

==קישורים חיצוניים==

* [http://www.progarchives.com/artist.asp?id=236 מאצ'ינג מול], באתר Prog Archives 

קטגוריה:להקות בריטיות
קטגוריה:להקות רוק מתקדם
אלן בייקר (דיפלומט)

אלן בייקר (Alan Baker; נולד ב-7 בדצמבר 1947) הוא משפטן ודיפלומט ישראלי. כיהן כשגריר ישראל בקנדה וכיועץ המשפטי למשרד החוץ. משמש כמנהל המכון לדיפלומטיה ציבורית במרכז הירושלמי לענייני ציבור ומדינה.

== קורות חיים ==
בייקר נולד וגדל בלידס שבצפון אנגליה במשפחה מסורתית. לאחר גירושי הוריו, עבר בגיל 14 עם אמו ללונדון. הוא למד משפטים באוניברסיטת לונדון וכיהן כיושב ראש איגוד הסטודנטים היהודים בבריטניה וצפון אירלנד. ב-1969 סיים את לימודיו ועלה לישראל. ב-1971 השלים תואר שני במשפט בינלאומי באוניברסיטה העברית בירושלים.

ב-1973 התגייס לצה"ל במסגרת תוכנית שירות מקוצר לעולים אקדמאים. הוא שובץ בחיל התותחנים ושירותו התארך בשל מלחמת יום הכיפורים במהלכה לחם במסגרת סוללת תותחנים שהוצבה במעוז בודפשט בחזית המצרית. לאחר המלחמה הצטרף לפרקליטות הצבאית בשירות קבע. שירת כתובע הצבאי הראשי ברצועת עזה וצפון סיני, וכיועץ משפטי במחלקת הדין הבינלאומי.

בסוף שנות השבעים הצטרף לשירות החוץ. עסק במשא ומתן במסגרת הסכם השלום בין ישראל למצרים ולאחר מלחמת לבנון הראשונה במשא ומתן להסכם בין ישראל ללבנון. בשנים 1985 עד 1988 כיהן כנציג ישראל בתפקיד משפטן בכיר בלשכת היועץ המשפטי של מזכירות האומות המאוחדות. הוא היה חבר המשלחת הישראלית לועידת מדריד והשתתף במשא ומתן להסכם אוסלו ב'.

ב-1989 מונה לנציג ישראל בבית הדין הקבוע לבוררות. בשנים 1996 עד 2004 שימש כיועץ המשפטי וסמנכ"ל משרד החוץ. בתחילת 2004 ריכז את פעילות הצוות המשפטי הישראלי לקראת דיון בבית הדין הבינלאומי לצדק בנושא גדר ההפרדה.

ב-2004 מונה לשגריר ישראל בקנדה וכיהן בתפקיד עד 2008. לאחר שירותו במשרד החוץ הצטרף כשותף למשרד עורכי הדין משה, בלומפילד, קובו, בייקר ושות'. כמו כן כיהן כנשיא לשכת המסחר ישראל-קנדה. ב-2012 כיהן כחבר בוועדה לבחינת מצב הבנייה ביהודה ושומרון. מכהן כראש היחידה הבינלאומית בפורום המשפטי למען ארץ ישראל וכמנהל המכון לדיפלומטיה ציבורית של המרכז הירושלמי לענייני ציבור ומדינה.

בייקר נשוי לדליה ואב לשלושה ילדים. מתגורר בהר אדר.

==קישורים חיצוניים==
* 
* [http://www.inn.co.il/Besheva/Article.aspx/12821/1 חלק שני של הכתבה]
* 
* [http://jcpa.org/researcher/alan-baker/ פרסומיו] באתר המרכז הירושלמי לענייני ציבור ומדינה
* [http://www.cio.com/article/3100709/leadership-management/becoming-the-itdm-it-diplomat.html Becoming the IT diplomat] 
* 

קטגוריה:יועצים משפטיים למשרדי ממשלה
קטגוריה:שגרירי ישראל בקנדה
קטגוריה:סגל המרכז הירושלמי לענייני ציבור ומדינה
קטגוריה:עולים בשנות ה-1960
קטגוריה:בוגרי האוניברסיטה העברית בירושלים
קטגוריה:לידס: אישים
קטגוריה:הסכמי אוסלו: אישים
קטגוריה:ישראלים שנולדו ב-1947
ילנה יאקובלבה

ילנה יאקובלבה (ברוסית: Елена Яковлева; 5 במרץ 1961) היא שחקנית תיאטרון וקולנוע סובייטי ורוסי רוסייה, זוכת תואר אמן העם. לילנה יאקובלבה הוענקו מספר עיטורים רוסיים ופרסים בתחום התיאטרון לרבות ניקה בשנת 1990 ופרס הפדרציה הרוסית בשנת 2001.

==ביוגרפיה==
ילנה יאקובלבה נולדה בעיירה במחוז ז'יטומיר (אז בתחומי ברית המועצות כיום באוקראינה) למשפחת קצין בצבא ברית המועצות. לאור שרותו של אביה המשפחה עברה מספר רב של מקומות מגורים. בשנת 1978 יאקובלבה סיימה בית הספר בחרקוב ועבדה בעבודות שונות. מטרתה הייתה לחסוך כסף ולנסוע למוסקבה ללימודי תיאטרון.

בשנת 1980 יאקובלבה התקבלה ללימודים באקדמיה הרוסית לאמנויות התיאטרון במוסקבה וסיימה אותה בשנת 1984. לאחר סיום הלימודים היא התקבלה לתיאטרון סוברמניק. בשנת 1986 יאקובלבה קיבלה הזמנה לעבור לתיאטרון אחר. לאחר מספר שנים, בשנת 1989 היא חזרה לתיאטרון סוברמניק ועבדה בו עד לשנת 2011.

את העבודה הראשונה שלה בקולנוע הייתה עוד בשנת 1983 בהיותה סטודנטית. במהלך שנות ה-80 יאקובלבה הצטלמה רבות, אך תהילה כלל-ארצית הגיעה לאחר גילום תפקיד ראשי בסרט אינטרדבוצ'קה של הבמאי פיוטר טודורובסקי בשנת 1989. עבור תפקיד זה שחקנית זכתה בפרסים רבים. בהמשך היא הצטלמה בסרטים רבים נוספים.

במקביל תיאטרון וקולנוע ילנה יאקובלבה מצטלמת עבור סדרות טלוויזיה. הסדרה הידוע ביותר - "קמנסקי" בה היא מגלמת דמות של בלשית לצד סרגיי גרמש. העונה הראשונה הייתה בשנת 1999 ומאז הוקרנו כבר 6 עונות.

יאקובלבה התחתנה בשנת 1990 לשחקן תיאטרון סוברמניק ולזוג יש בן שלומד בימוי.

ב-2004 שיחקה בסרטו של ואלרי טודורובסקי "אחי החורג, פרנקנשטיין".

==קישורים חיצוניים==

* 

קטגוריה:שחקניות קולנוע וטלוויזיה רוסיות
קטגוריה:מתחרי רוקדים עם כוכבים (רוסיה)
קטגוריה:שחקניות תיאטרון רוסיות
קטגוריה:רוסיות שנולדו ב-1961
קטגוריה:רוסים שנולדו ב-1961
קטגוריה:סובייטיות שנולדו ב-1961
הרוש

הרוש (או גם: ארוש) הוא שם משפחה הנפוץ בעיקר בקרב יהודי צפון אפריקה.
ייתכן כי לעיתים הכוונה גם למשפחת חרוש.

מקור השם הוא על פי רוב המילה העברית "הראש", במשמעות של בעל תפקיד או העומד בראש גוף מסוים. גם בברברית משמעות המילה היא מנהיג העומד בראש. ייתכן גם קשר לתרגום הערבי למילה הלטינית "קארוס", שמשמעותה "חביב". מסורת עממית בקרב יהודי מרוקו קושרת את השם לצאצאיו של רבי אשר בן יחיאל המכונה רא"ש. 

יש הטוענים כי מקור השם, כמו שמות משפחה אחרים ביהודי המגרב הוא טופונימי, וכאן בעיירה האלג'יראית "אל חרוש" (الحروش) או מחוז אל חרוש הנושא שם עיירה זו.

==הערות שוליים==

קטגוריה:שמות משפחה ביהדות צפון אפריקה
ווסטוק 2

ווסטוק 2 (ברוסית: Восток-2) הייתה החללית המאוישת השנייה בתוכנית ווסטוק ששוגרה לחלל. על סיפון החללית טס קוסמונאוט גרמן טיטוב שהיה בן 26 בלבד, והוא היה האדם הצעיר ביותר שהקיף את כדור הארץ בחלל עד לשנת 2021. 

במהלך הכנה לטיסה בוצעו כמה שיפורים טכנולוגיים בחללית וזאת על בסיס ניסיון שנצבר בטיסה קודמת. התוכנית המקורית הייתה ל-3 הקפות בלבד. בלחץ סרגיי קורוליוב שהות בחלל הוגדלה ל-24 שעות.

זמן קצר לאחר השיגור תוכניות רדיו סובייטי הופסקו ושודרה הודעה רשמית על השיגור. במהלך הטיסה בוצעו מחקרים רפואיים וצילומים. לראשונה קוסמונאוט ישן במהלך הטיסה. במהלך הטיסה, טיטוב עבר פעמיים למשטר של טיסה ידנית ובדק את המערכות. במהלך הטיסה היו תקלות קטנות בציוד. גרמן טיטוב הרגיש בחילה (מחלת החלל) בשלבים הראשונים של הטיסה אך החל להרגיש טוב יותר לאחר ההקפה ה-12.

הנחיתה התרחשה ליד עיירה במחוז סרטוב. כמו ביתר טיסות חללית "ווסטוק" טיטוב נחת תוך שימוש במצנח בנפרד מקפסולת נחיתה. תוך זמן קצר אליו הגיעו חקלאים מקומיים וצוות חילוץ.

היחידה שחזרה לכדור הארץ נוצלה בהמשך במהלך ניסוי מערכת נחיתה של חלליות מדגם "ווסחוד". הניסוי לא הצליח והיחידה התרסקה.

אנדרייאן ניקולאייב היה טייס גיבוי.
==קישורים חיצוניים==

* [http://www.spacefacts.de/mission/english/vostok-2.htm תיאור המשימה]
* [https://www.russianspaceweb.com/vostok2.html טיסת ווסטוק 2]
* [https://web.archive.org/web/20190603164742/https://www.flightglobal.com/pdfarchive/view/1961/1961%20-%201106.html תיאור הטיסה]

קטגוריה:תוכנית ווסטוק
קטגוריה:1961 בברית המועצות
אנדריי חומוטוב

אנדריי חומוטוב (ברוסית: Андрей Валентинович Хомутов; נולד ב-21 באפריל 1961) הוא שחקן הוקי קרח סובייטי בעבר בעמדת חלוץ, מהכוכבים הגדולים של צסק"א מוסקבה ונבחרת ברית המועצות שאיתה זכה 3 פעמים ברציפות במדליית זהב אולימפית וב-7 מדליות זהב באליפויות העולם.

== ביוגרפיה ==
חומוטוב נולד בירוסלבל ובילדותו עבר להתאמן בניז'ני נובגורוד. לאחר גיוסו לצבא החל לשחק בקבוצת הנוער של מועדון צסק"א מוסקבה ותוך זמן קצר עבר לקבוצת הבוגרים איתה זכה בשנת 1981 במדליית זהב הראשונה שלו באליפות ברית המועצות. אותה שנה, הוא נכלל בנבחרת ברית המועצות וזכה איתה במדליית זהב באליפות העולם בהוקי קרח שנערכה בשוודיה.

בשנת 1990, לאחר שספורטאים סובייטים החלו לקבל אישורים לשחק מחוץ לגבולות המדינה, עבר חומוטוב לשחק בשווייץ ושיחק במועדונים שווייצרים כעשור, עד לשנת 1999.

לאחר סיום הקריירה הספורטיבית שלו, החל חומוטוב לאמן את המועדון השווייצרי בו הוא שיחק ואימן אותו עד לשנת 2007.

בשנת 2007 חזר חומוטוב לרוסיה ואימן מספר מועדונים (סיביר (נובוסיבירסק ודינמו מוסקבה) אך לא לתקופה ארוכה. בשנת 2010 מונה חומוטוב למאמן מועדון ההוקי קרח של אסטנה ושל נבחרת קזחסטן. לאחר שנה הוא שוחרר מתפקידיו וחזר לרוסיה.

==קישורים חיצוניים==

* [http://www.hockeydb.com/ihdb/stats/pdisplay.php?pid=2709 מידע על חומוטוב כשחקן]

קטגוריה:שחקני הוקי קרח סובייטים
קטגוריה:אלופים אולימפיים: הוקי קרח
קטגוריה:אלופים אולימפיים מברית המועצות
קטגוריה:מקבלי עיטור אות הכבוד
קטגוריה:שחקני הוקי קרח באולימפיאדת סרייבו (1984)
קטגוריה:שחקני הוקי קרח באולימפיאדת קלגרי (1988)
קטגוריה:שחקני הוקי קרח באולימפיאדת אלברוויל (1992)
קטגוריה:סובייטים שנולדו ב-1961
אור אבירם

אור אבירם (נולד ב-12 באוגוסט 1979), הוא בכיר שחקני הכדורת בישראל, בעל מדליית זהב מגביע העולם (2013) ובכך היה לישראלי הראשון שזכה בתחרות יוקרתית זו, סגן אלוף העולם (2005) ואלוף אירופה (2006).

== ביוגרפיה ==
אבירם הוא בנם של שחקני כדורת. אביו, גדי אבירם, הוא מאמן נבחרת ישראל בכדורת. הוא החל לשחק בגיל 10. בצבא שרת בחיל האוויר כטכנאי תקשורת נתונים. הוא מתאמן במועדון חיפה ועובד כארכיטקט תוכנה בחברת "אלעד מערכות".

===סגן אלוף העולם===
באליפות העולם בכדורת שנערכה בסלובניה בשנת 2005 זכה אבירם במדליית כסף בטורניר ליחידים.

===אלוף אירופה=== 
באליפות אירופה בכדורת שנערכה בשנת 2006 זכה אבירם במדליית זהב בטורניר ליחידים.

===מדליית זהב בגביע העולם===
בתחרות גביע העולם בכדורת שנערכה בקרסנויארסק שברוסיה בנובמבר 2013 זכה אבירם בגביע לאחר שניצח במשחק הגמר את גיא קמינסקי מדרום אפריקה 1-2 ובשלב חצי הגמר את אלכסיי פירושוקוב מרוסיה 0-2 וסיים עם ממוצע של 239.13 נקודות למשחק ומשחק מושלם אחד בשלב המוקדמות (300 נקודות) ובכך היה לשחקן הישראלי הראשון שזכה בגביע יוקרתי זה.

==קישורים חיצוניים==
* 
* 
* 
* [https://web.archive.org/web/20131203013148/http://www.ayelet-sport.org.il/DPage.aspx?cid=1579&pid=1338 אור אבירם - ספורטאי העשור בכדורת (באולינג)], באתר "אילת" - התאחדות ישראלית לספורט תחרותי לא אולימפי

== הערות שוליים ==

קטגוריה:שחקני כדורת ישראלים
קטגוריה:ישראלים שנולדו ב-1979
אמא אדמה

פסל של אמא אדמה
אמא אדמה היא ייצוג אנתרופומורפי של הטבע וכדור הארץ אשר היה קיים בתרבויות שונות ברחבי העולם לאורך ההיסטוריה, ומתואר לרוב כדמות אימהית.

== רקע היסטורי ==
הקונספט של אמא אדמה היה קיים עוד בימי קדם בתרבויות עתיקות שונות. במיתולוגיה יוונית האלה היוונית גאיה הייתה האנשה של כדור הארץ, אשר ילדה את השמים, הים וההרים. האזכור המוקדם ביותר של האלה גאיה מתוארך למאה ה-13 או המאה ה-12 לפנה"ס.<ref></ref> באופן דומה, הרומאים סגדו לאלה טרה, אשר הייתה גם היא האנשה של כדור הארץ.

בנוסף לכך גם תרבויות אמריקאיות ילידיות סגדו לאמא אדמה, כמו האלגונקוויאנים שסגדו לנוקומיס, ובני האינקה שסגדו לפצ'אמאמה.

== אזכורים בתרבות ==
* אמא טבע נכללה כדמות משנה בסדרה "הדרדסים" בה היא התגוררה בבקרתה ביער בו גרים הדרדסים.
* להקת הרוק המתקדם האמריקנית קנזס הקליטה בשנת 1974 את השיר "Death of Mother Nature Suite" כמחאה נגד נזקי התיעוש.
* אמא טבע נכללה בסרט הפנטזיה המונפש "שלגיה: מאושרים לנצח" משנת 1989 בו היא העניקה לשבעת הגמדות את כוחותיהן.
* אמא טבע הייתה דמות משנה בסדרת הטלוויזיה "סטארגייט SG-1".
* אמא אדמה נכללה גם כדמות בסרט המונפש "הממלכה הסודית" משנת 2013.
* אמא טבע נכללה גם בתפקיד מרכזי בעונה השביעית של הסדרה האמריקנית "עד עצם היום הזה".
* אמא טבע מוזכרת גם בשיר הפופולרי "It's Raining Men" של להקת ה-Weather Girls. מילות השיר מציינות שאמא טבע היא רווקה שגרמה לכך שהשמיים ימטירו את הגברים המושלמים לכל אישה בעולם.
* אמא טבע מוזכרת גם בשירו של אריק איינשטיין "אמא אדמה" אשר נכתב על ידי יעקב רוטבליט והולחן על ידי מיקי גבריאלוב.
* אחת מהדמויות המרכזיות בסדרת האנימציה האמריקנית "קפטן פלאנט" הייתה דמותה של גאיה שמייצגת את אמא אדמה אשר משגיחה על כדור הארץ ואשר ממלאת בסדרה תפקיד מכריע בהצלת כדור הארץ.

== ראו גם ==
* אקופמיניזם
* אב הזמן
* השערת גאיה
* יורד (מיתולוגיה)
* האלה האם
* פנתאיזם

== קישורים חיצוניים ==

==הערות שוליים==

קטגוריה:אלות אדמה
קטגוריה:סמלים
תוכנה להסרת מטא-דאטה

תוכנה להסרת מטא-דאטה היא תוכנה להגנה על הפרטיות המיועדת להסיר מטא-דאטה העלול להכיל מידע פרטי מקבצים לפני שיתופם עם אחרים (לדוגמה על ידי שליחתם בדואר אלקטרוני או על ידי פרסומם באתר אינטרנט).

ישנם סוגי קבצים רבים העלולים להכיל מטא-דאטה בהם מסמכים, גליונות אלקטרוניים, מצגות, תמונות, וקובצי שמע. ה-מטא-דאטה בקבצים אלו עלול להכיל מידע על יוצרי הקובץ, מועדי יצירת ושינוי הקובץ, היסטוריית השינויים של הקובץ, והערות.

הואיל ו-מטא-דאטה לעיתים אינו נראה בבירור בתוכנות (תלוי בתוכנה ובקונפיגורציה שלה), ישנו סיכון שהמשתמש לא יהיה מודע לקיומו של מטא-דאטה, או שיישכח מקיומו, ואם הקובץ ישותף, מידע פרטי או מסווג ייחשף בשגגה. מטרתם של כלים להסרת מטא-דאטה היא למזער את הסיכון של דליפת מידע כזה.

ניתן לחלק תוכנות להסרת מטא-דאטה הקיימות כיום לארבע קבוצות:
* כליי הסרת מטא-דאטה מובנים, הכלולים בתוכנות מסוימות, דוגמת ה-Document Inspector באופיס 2007
* כליי הסרת מטא-דאטה מקבוצת קבצים, היכולים להסיר מטא-דאטה ממספר רב של קבצים בבת אחת
* תוספים לתוכנות דואר אלקטרוני, המיועדים להסיר מטא-דאטה מקבצים המצורפים להודעות רגע לפני שליחתם
* מערכות מבוססות שרת, המיועדות להסיר מטא-דאטה באופן אוטומטי בשער הכניסה של הרשת הארגונית

==קישורים חיצוניים==
<div class="mw-content-ltr">
* [http://www.digitalconfidence.com/the-importance-of-using-metadata-removal-software.html The Importance of Using Metadata Removal Software]
* [http://www.lawpro.ca/LawPRO/metadata.pdf Beware the Dangers of Metadata]
</div>

קטגוריה:יישומי מחשב
חנוכריסמס

חנוכריסמס או כריסמוכה (באנגלית: Chrismukkah, הלחם בסיסים של Christmas + Hanukkah) הוא תחדיש פופ-תרבותי המתייחס למיזוג חג המולד של הנצרות וחנוכה של היהדות.

המונח הפך לפופולרי בזכות דרמת הטלוויזיה האמריקאית "The O.C.", בה דמותו של סת' כהן יוצר חג כדי להפגין את החינוך שקיבל בבית הוריו הנשואים בנישואים בין-דתיים, כאשר האב הוא יהודי והאם היא פרוטסטנטית, מצב נפוץ יחסית בקרב הקהילה היהודית בארצות הברית, בה קיימת התבוללות. שילוב זה של שני החגים באופן בלתי פורמלי היה נפוץ עשרות שנים עוד בטרם נטבע המונח ב-"The O.C."; ביטוי מוחשי למיזוג זה הוא שיח החנוכה (Hanukkah bush) המוצב אצל חלק מהמשפחות היהודיות בצפון אמריקה למשך תקופת חג החנוכה. ההבדל בינו לבין עץ חג המולד הוא היעדרם של קישוטים נוצריים. הכנסת מרכיבים של חג המולד במסגרת חגיגות החנוכה היו גם סמל של משפחות יהודיות במעמד הבינוני להפיכתן לחלק מהתרבות הגרמנית, כבר במאה ה-19. כמו כן, ביטוי דומה לכריסמוקה, ויינוקה - Weihnukka הלחם של חג המולד (Weihnachten) וחנוכה (Chanukka), היה מקובל בין יהודי גרמניה כבר במחצית השנייה של המאה ה-19.

"כריסמוקה" נחגג גם כחג אירוני-אלטרנטיבי, בדומה ל-"Festivus" שצוין בסדרת הטלוויזיה "סיינפלד". העיתון USA Today הגדיר חג זה כ"החג המלאכותי החדש שחברות משתמשות בו כדי להרוויח כסף".

==ראו גם==
* סאנקסגיביקה
* יחס יהודים לחג המולד
* ניטל

== קישורים חיצוניים ==

* [http://www.juedisches-museum-berlin.de/weihnukka/index_e.html ויינוקה], באתר המוזיאון היהודי בברלין
* [http://www.chrismukkah.com/ Chrismukkah] – אתר המוקדש ל"כריסמוכה" האמריקאי

==הערות שוליים==

קטגוריה:אירועים בחודש דצמבר
קטגוריה:קשרים בין-דתיים
קטגוריה:מסורות חג המולד
מתתיהו גלזרסון

הרב מתתיהו גלזרסון (נולד ב-1 בדצמבר 1937) הוא סופר ישראלי בתחום הספרות התורנית, ומלחין ניגונים לזמירות שבת.

== ביוגרפיה==
גלזרסון נולד בכפר סבא, למד במדרשיה ולאחר מכן בישיבת כנסת חזקיהו בכפר חסידים ובישיבת חברון בירושלים. ב-1963 שימש כשליח בארגון "השלשלת" בהולנד, ולאחר מכן עסק בחינוך בקהילת "עדת ישורון" ביוהנסבורג שבדרום אפריקה. לאחר נישואיו בישראל חזר לדרום אפריקה ושימש כראש ישיבה עם הרב יעקב זלצר בישיבת "תורת אמת" ביוהנסבורג. לאחר מכן, לבקשת הרב יעקב ישראל קניבסקי (הסטייפלר) המשיך את פעילותו החינוכית בישיבה קולג' ובישיבה גדולה שם, וכן בישיבתו של הרב עזריאל גולדפיין, במשך 14 שנה. עם חזרתו לישראל לימד בישיבת אור שמח ובדבר ירושלים, ובסמינר נווה ירושלים.

כתב מספר ספרים בנושא סוד לשון הקודש, גימטריאות וקודים בתורה, והוא מרצה בנושאים אלו ברחבי העולם. הוציא ספרים בנושא צפנים בתורה עם פרופסור אליהו ריפס ופרופסור רוברט הארליק בארצות הברית. ספריו תורגמו למספר שפות: אנגלית, צרפתית, ספרדית, רוסית, פרסית ועוד.

הלחין ניגונים לזמירות שבת, ביניהם "שלום עליכם" שהתקבל בכל תפוצות ישראל. בשנות ה-80 זכה כסגן מלחין בתחרות "מצעד הזמירות" בקול ישראל.

היה נשוי לפרדל הורביץ, שנפטרה ב-2017 ולהם חמישה ילדים.

== ספריו ==
* המסתורין בלשון הקודש (1980)
* אין מזל לישראל - אסטרולוגיה באור היהדות
* מוזיקה וקבלה (1990) - קשר הטונים בסולם המוזיקלי והספירות העליונות באותיות הא-ב
* קץ שם לחושך (2004)
* הצונאמי בקודים בתורה (2005)
* המסתורין במועדים (1987)
* קבלה ושפות (2001)
* אושר הנישואין באותיות ומלים (1988)
* על הכלכלה ועל הקלקלה (1989) - הקשר בין רמת מוסר ליציבות כלכלית באור מקורות היהדות
* סוד המספר שש (1995) - אקטואליה באותיות ומילים
* ישמעאל ישראל בקודים בתורה
* שם ונשמה
* לכל עת (1987)
* המסתורין בהגדה - פירוש על הגדה של פסח על פי מסתורי לשון הקודש
* מהודי ליהודי - הקשר בין תורת ישראל ותורת המזרח
* המסתורין שבגימטריה סוד השמחה
* תורה אור ומזור - מבט לעולם הרפואה על פי תורת הסוד
* מספרים מספרים - סוד המספר שש אחרי המבול, ישראל-פתח תקווה בראי האותיות
* הוד היהדות לעומת חכמת קדם - אסטרולוגיה ומדיטציה באור היהדות
* אקטואליה באותיות ומילים - מאורעות הזמן בראי האותיות
* ממשלת מינות ושואת ישראל בדילוגי אותיות בתורה

== קישורים חיצוניים ==
* [http://torahcode.us Torahcode], האתר של מתתיהו גלזרסון ורוברט הראליק אודות צפנים בתורה
* 
* 

קטגוריה:רבנים ישראלים
קטגוריה:מחברי ספרות תורנית
קטגוריה:רבני ישיבת אור שמח
קטגוריה:ישראלים שנולדו ב-1937
אכילס (אסטרואיד)

אכילס (שם מלא: 588 אכילס; באנגלית: Achilles 588) הוא אסטרואיד מסוג אסטרואיד טרויאני במערכת השמש.

האסטרואיד התגלה ב-22 בפברואר 1906 בעיר היידלברג, גרמניה על ידי האסטרונום הגרמני מקס וולף.

האסטרואיד נקרא על שמו של אכילס לוחם במלחמת טרויה מהמיתולוגיה היוונית. אכילס היה האסטרואיד הטרויאני הראשון שהתגלה במערכת השמש.

קוטרו של אכילס הוא כ-135.5 קילומטרים, האלבדו של האסטרואיד הוא 0.0328, ולכן הוא כהה מאוד.

האסטרואיד מקיף בנקודת לגראנז' L<sub>4</sub> במסלולו של כוכב הלכת צדק.

==קישורים חיצוניים==

* [http://ssd.jpl.nasa.gov/sbdb.cgi?sstr=588 אכילס 588 באתר המעבדה להנעה סילונית של נאס"א] 
* [http://ssd.jpl.nasa.gov/sbdb_query.cgi?obj_group=all;obj_kind=all;obj_numbered=all;ast_orbit_class=TJN;OBJ_field=0;ORB_field=0;c1_group=OBJ;c1_item=Ap;c1_op=%3E;c1_value=50;table_format=HTML;max_rows=100;format_option=comp;c_fields=AcBhBgBjBiBnBsAiAp;.cgifields=format_option;.cgifields=ast_orbit_class;.cgifields=table_format;.cgifields=obj_kind;.cgifields=obj_group;.cgifields=obj_numbered;.cgifields=com_orbit_class&query=1&c_sort=ApD יJPL Small-Body Database Search Engine] 
* [http://ssd.jpl.nasa.gov/horizons.cgi?find_body=1&body_group=sb&sstr=588יHORIZONS Web-Interface] 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אסטרואידים
אגם צ'פלה

אגם צ'פלה (בספרדית: Lago de Chapala) הוא אגם המים המתוקים הגדול ביותר במקסיקו. הוא נמצא בגבול שבין מדינת חליסקו לבין מדינת מיצ'ואקאן.
== גאוגרפיה ==
האגם נמצא 45 ק"מ דרום-מזרחית לגוודלחרה שבחליסקו. אורכו כ-80 ק"מ ורוחבו המקסימלי 18 ק"מ. עומקו 10.5 מ'. שטח האגם 1,100 קמ"ר והוא נמצא בגובה 1,524 מ' מעל פני הים.
האגם מוזן על ידי ריו לרמה, ריו סולה, ריו אוארצ'ה וריו דוארו. האגם מנוקז על ידי ריו גרנדה דה סנטיאגו. 

גוודלחרה, הסתמכה על אגם צ'פלה כמקור עיקרי למים מאז שנות ה-50. זמן קצר לאחר מכן וכתוצאה של מספר שנים שחונות, ירד מפלס המים באגם בצורה משמעותית. מפלס המים התאושש בשנת 1979 אך שוב החל לרדת, בגלל צריכה עירונית שגדלה משמעותית. 

כריתת היערות לאורך האגם, ירידה בכמות המים שהגיעו מנהר הריו למרה, תרמו לירידת מפלס המים של האגם. ירידה בעומק האגם העלתה את הטמפרטורה הממוצעת שלו, וכתוצאה מכך נוצרה התאיידות מוגברת שתרמה אף היא לירידת המפלס.

בו זמנית, מי אגם צ'פלה זוהמו על ידי פסלות עירונית, תעשייתית וחקלאית, בעיקר ממים שהגיעו מנהר ריו לרמה. זיהום המים יצר סביבה נוחה, לפלישת יקינתון המים (נוכחות מוגברת של חומרים מזינים מהזיהום, בשילוב עם המים החמים) שהגבירו את ירידת מפלס המים. הזיהום, פגע בדגה, בצמחים ובאלפי חיות שזה הוא בית הגידול הטבעי שלהן וכן במינים של ציפורים נודדות, כגון שקנאי לבן אמריקאי.

מספר ערים שוכנות לחופי אגם צ'פלה, בהן: צ'פלה, חוקוטפק, פונסיטלאן, חמאי, ונוסטיאנו קאראנסה, קוחומטלאן דה רגולס.

שלושה איים קטנים נמצאים באגם צ'פלה: איסלה דה לוס אלקרנס, איסלה מסקלה ולה איסלה מנור.

==קישורים חיצוניים==

* [http://earthobservatory.nasa.gov/IOTD/view.php?id=4787 צילום אוויר: אגם צ'פלה], באתר NASA Earth Observatory 
* [https://web.archive.org/web/20100506063058/http://www.ceajalisco.gob.mx/chapala.html אגם צ'פלה], באתר CEA Jalisco 
* [http://www.globalnature.org/21223/CAMPAIGNS/Threatened-Lake-2013/Threatened-Lake-2004/02_vorlage.asp אגם צ'פלה] , באתר Global Nature Fund 
* 

קטגוריה:מקסיקו: גופי מים
קטגוריה:חליסקו
לאון שארל תבנין

לאון שארל תבנין (30 במרץ 1857 - 21 בספטמבר 1926) היה מהנדס טלגרף צרפתי, שהרחיב את חוק אוהם לניתוח של מעגלים חשמליים מורכבים.

==חייו==
תבנין נולד במו שבצרפת, הוא סיים את לימודיו באקול פוליטקניק שבפריז בשנת 1876. ב-1878 הוא הצטרף לחיל ההנדסה כמהנדס טלגרף, שם הוא עבד על פיתוח קווי טלגרף ארוכים מתחת לאדמה.
בשנת 1882 הוא מונה כמפקח הוראה בגרנד אקול לטלגרפיה שבפריז, והחל לפתח עניין רב בבעיות במדידה במעגלים חשמליים.
כתוצאה מכך שלמד את חוקי קירכהוף וחוק אוהם, הוא פיתח את המשפט המפורסם שלו, משפט תבנין שאיפשר לחשב זרמים במעגלים חשמליים מורכבים ולפשט מעגלים מורכבים למעגלים פשוטים יותר באמצעות שקול תבנין למעגלים חשמליים.

לאחר שנהיה לראש המשרד של הקווים, הוא החל ללמד מקצועות נוספים מחוץ לגרנד אקול לטלגרפיה, כולל קורס במכניקה במכון הלאומי לאגרונומיה.
בשנת 1896 הוא מונה למנהל בית הספר להנדסת טלגרף, ובשנת 1901, נהיה המהנדס הראשי של סדנאות הטלגרף.
בשנת 1926 הוא נלקח לטיפול בפריז, שם גם נפטר.

תבנין היה נגן כינור מוכשר, תחביב נוסף שהיה לו זה דיג, הוא נשאר רווק כל חייו אבל התגורר עם בת דודה אלמנה של אמו ושתי בנותיה שהוא אחר כך אימץ. תבנין התייעץ עם כמה חוקרים ידועים באותו זמן, והתעוררה מחלוקת באשר לשאלה האם המשפט שלו עולה בקנה אחד עם העובדות. זמן קצר לפני מותו חבר ביקר אותו והוא הופתע לשמוע ממנו שהמשפט שלו התקבל בעולם.
הוא השאיר אחריו בקשה רשמית שאף אחד מלבד משפחתו לא יהיה בהלווייתו ושעל ארונו לא יונח דבר מלבד ורד מגינתו, כך הוא נקבר במו.
תבנין זכור כמהנדס ומועסק לדוגמה, חרוץ, עובד קשה, בעל מוסריות גבוהה, קפדן בעקרונותיו אך נחמד.

== ראו גם==
* משפט תבנין
* הרמן פון הלמהולץ

==קישורים חיצוניים==

* [http://steling.alternativaverde.it/vite/Thevenin.htm ביוגרפיה של לאון שארל תבנין]

קטגוריה:מהנדסי חשמל צרפתים
קטגוריה:בוגרי אקול פוליטקניק
קטגוריה:מהנדסים צרפתים
קטגוריה:צרפתים שנולדו ב-1857
קטגוריה:צרפתים שנפטרו ב-1926
התאבדות באמצעות שוטר

התאבדות באמצעות שוטר היא התאבדות של אדם בה הוא גורם לשוטר לפעול כלפיו באלימות. כמו בשיטות התאבדות רבות אחרות, הנוקט שיטה זו אינו שולט בתוצאה והוא מסתכן בפציעה קשה ובנכות. נוסף לכך, המעשה גורם להשלכות קשות כלפי השוטר שהובל למצב בו הוא פוגע באזרח, בניגוד לרצונו. התאבדות באמצעות שוטר מנצלת את המדיניות המשטרתית המאפשרת לאחראים על אכיפת החוק להשתמש בכוח קטלני (לרבות נשק חם) בנסיבות של איום כלפיהם או כלפי אחרים. התרחיש הנפוץ ביותר הוא כיוון נשק אל עבר שוטר או חף מפשע, פעולה שעלולה לעורר באופן סביר שוטר לירות על המאיים כאקט של הגנה על עצמו או על קורבן פוטנציאלי. גרסאות נוספות הקיימות להתאבדות מסוג זה הן למשל איום עם סכין או נשק קר אחר, ניסיון דריסה של שוטר או אדם אחר על ידי כלי רכב, או ניסיון להפעיל מטען חבלה (אמיתי או דמה).

דו"חות קרימינולוגיים מתארים פושעים שפעלו באלימות מכוונת כלפי שוטרים, באופן שהביא למותם. לדברי המחברים מארק לינדזי ודייוויד לסטר מאוניברסיטת מקוי שביוסטון, אחד משני השוטרים שירו למוות בצ'ארלס ויטמן "צלף המגדל", האמין שוויטמן יכול היה לירות בהם אבל "הוא חיכה להם ורצה להיהרג". בשנת 1976 נורה למוות בידי שוטרים מאל אוונס, שהיה מנהל הפקה וידיד של חברי להקת הביטלס; ישנם הסבורים כי זהו מקרה של התאבדות באמצעות שוטר, מאחר שאוונס החזיק אקדח אוויר אותו כיוון אל השוטרים וסירב להניח אותו. כמה היסטוריונים סבורים שג'וזפה זנגארה, מי שרצח את ראש עיריית שיקגו אנטון צ'רמק, בניסיון להתנקש בחייו של הנשיא הנבחר אז פרנקלין רוזוולט, ניסה למעשה להתאבד באמצעות המשטרה.

התופעה תוארה בדו"חות חדשים משנת 1981, ובכתבים מדעיים החל משנת 1985. הביטוי הופיע בכותרות החדשות משנת 1987 לפחות. למרות זאת, הביטוי לא הפך נפוץ עד תחילת המאה ה-21. ב-2003 אישר לראשונה חבר מושבעים בריטי שאדם התאבד באמצעות שוטר.

== בישראל ==
בשנת 2015 נופפה תושבת הצפון בסכין בתחנה המרכזית בעפולה ונורתה בפלג גופה התחתון. הערכת השב"כ והמשטרה הייתה שמדובר בניסיון התאבדות ולא בפיגוע.

בשנת 2017 צעיר רץ לעבר חיילת במחסום חיזמא כשהוא אוחז סכין, הוא נורה ונהרג. הצעיר השאיר אחריו מכתב התאבדות.

במאי 2023 רצה חיילת משוחררת לעבר מעבר מצודת יהודה כשהיא לובשת חג'אב ואוחזת באקדח וצעקה אללה אכבר. היא נורתה ונהרגה<ref></ref><ref></ref>.

== קישורים חיצוניים ==
* [https://web.archive.org/web/20131203090441/http://www.suicidology.org/c/document_library/get_file?folderId=262&name=DLFE-833.pdf התאבדות באמצעות שוטר], מסמך של האיגוד האמריקאי לחקר ומניעת התאבדות 

==הערות שוליים==

קטגוריה:התאבדות
קטגוריה:קרימינולוגיה
קטגוריה:משטרה
ילדודס (אלבום)

ילדודס הוא אלבום האולפן ה-16 של הזמר אריק איינשטיין, שיצא בשנת 1978. האלבום הוא האחרון שהקליט איינשטיין בחברת "פונודור". בשנת 2014 יצא לראשונה בגרסת תקליטור.

האלבום מכיל שירי ילדים מאת כותבים ומלחינים שונים, בהפקת יוני רכטר, אילן מוכיח, אילן וירצברג ושם טוב לוי.

השירים "אצו רצו גמדים", "רוח רוח", "מכופף הבננות", "אבא, אבא פיפי" ו"מדוע הילד צחק בחלום" הופיעו באלבומים קודמים של איינשטיין, ומופיעים באלבום זה בעיבודים חדשים.

השירים "יפתח המלוכלך" ו"דורית הגפרורית" הם תרגומים עבריים של אורי סלע המופיעים בספר "יפתח המלוכלך", המוכר יותר בשם "יהושע הפרוע" (בהמשך, השירים הולחנו מחדש על ידי מיקי גבריאלוב, שותף נוסף של איינשטיין, עבור אלבום שבוסס על כל הספר).

==רשימת רצועות==

==קרדיטים==
* שירה: אריק איינשטיין
* פסנתר וקולות רקע, לחנים (שירים 1,3,4,8) והפקה מוזיקלית: יוני רכטר
* פסנתר: עדי רנרט
* בס: אוהד אינגר, אלון אולארצ'יק, אבנר יפעת
* גיטרות: חיים קריו ושלמה יידוב
* חליל: שם טוב לוי
* פסנתר, (לחן שיר 5): אבנר קנר
* תופים וכלי הקשה: אלון הלל, אהרלה קמינסקי
* סינתיסייזר וקלווינט: אילן מוכיח
* חצוצרה: איתמר ארגוב
* טרומבון: מיכאל דור
* קלרינט: יעקב מירון

* קולות רקע, (לחן שיר 10) עיבודים (שירים 7,10): אילן וירצברג
* נגנים מהתזמורת הפילהרמונית ומהתזמורת הקאמרית חולון.
* טכנאי הקלטה: טומי פרידמן, יעקב מורנו, פרנקי גליקסמן ומשה הונכוביץ
* צילומים: פוטו ארדה, 1950
* עיצוב עטיפה: דוד טרטקובר

קטגוריה:אלבומי 1978
קטגוריה:אלבומי אריק איינשטיין
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי חברת פונוקול
הערוץ הראשון (אוקראינה)

סמל הערוץ הישן
הערוץ הראשון באוקראינה, הנקרא רשמית בשם UA: הראשון (באוקראינית: UA:Перший) הוא ערוץ טלוויזיה ממלכתי אוקראיני המופעל על ידי רשות השידור האוקראינית (Національна телекомпанія України). שידורו הראשון של הערוץ התקיים ב-1 בפברואר 1939 מתחנת טלוויזיה בקייב. השידורים הסדירים החלו בנובמבר 1956 ובשנת 1969 החלו שידורי צבע. מאז 2002 הערוץ משדר לכל העולם. הערוץ משדר באמצעות לוויין עמוס 3 ומכסה כיום כ-97% משטח אוקראינה והוא ערוץ ממשלתי המנוהל על ידי רשות השידור הלאומית וממומן מתקציב המדינה.

הערוץ הוקם ב-1 בפברואר 1939, שידור הבכורה נמשך 40 דקות והציג את דיוקנו של סרגו אורדז'וניקידזה. אך משדר ברציפות מאז 1956. בשנת 1992 אורגן כערוץ טלוויזיה ראשי במדינה ומאז 2015 מותג מחדש.

בשנת 1995 הערוץ החל לשרד תוכנית של דמיטרי גורדון. התוכנית הורדה והוחזרה ללוח השידורים מספר פעמים מסיבות פוליטיות.

==כרונולוגיה==
{| class="wikitable"
! שם הערוץ
! תקופה
|-
|"התוכנית האוקראינית"
|1956 — 31 בדצמבר 1991
|-
|"UT-1"
|1 בינואר 1992 — 6 בפברואר 1998
|-
|הראשון הלאומי
|7 בפברואר 1998 — 6 האפריל 2015
|-
|"UA: הראשון"
|7 באפריל 2015 — ואילך
|}

==קישורים חיצוניים==

* 

* [http://tv.suspilne.media אתר נוסף] 

קטגוריה:ערוצי טלוויזיה אוקראיניים
קטגוריה:שידור ציבורי
פנתר (כטב"ם)

פנתר הוא כטמ"ם טקטי מתוצרת התעשייה האווירית לישראל בעל יכולת המראה ונחיתה אנכית (VTOL)

יכולת ה-VTOL מאפשרת לכטב"ם להמריא ולנחות ללא מסלול ובמקומות לא מוכשרים לנחיתה. הפנתר בעל שלושה מנועים, שניים מהם בעלי יכולת הטיה של צירם כדי לאפשר יכולת טיסה אופקית מצד אחד, ויכולת המראה ונחיתה אנכית מצד שני. המנוע השלישי בעל ציר קבוע, מטרתו לספק עילוי נוסף להמראות ונחיתות אנכיות. הנעת הכטב"ם נעשית באמצעות מנועים חשמליים המתוארים כשקטים במיוחד.

את הפנתר ניתן להרכיב בשטח ולהכין אותו לפעולה במהירות והוא נשלט על ידי שני מפעילים בקרון שליטה. 

== מיני פנתר ==
גרסה קטנה יותר של הפנתר. במשקל 12 קילוגרמים ומסוגל לשוטט במשך כשעתיים, את המיני פנתר ניתן להביא לשטח ולהרכיב אותו לפעולה מהירה והוא נשלט על ידי שני מפעילים אך בניגוד לפנתר השילטה נעשית על ידי מחשב נישא, ללא תלות בקרון שליטה.

=== מפרט ===

* זמן טיסה מרבי: 1.5 שעות

* טווח טיסה: 20 ק"מ
* גובה טיסה מרבי: 1,500 רגל
* מהירות טיסה: 30-40 קשר
* משקל המראה מקסימלי: 12 ק"ג
* משקל מטע"ד: 2 ק"ג.

הכטב"ם טקטי נושא מטע"ד מטיפוס (Mini-POP (Plug-in Optronic Payload, אף הוא מתוצרת התעשייה האווירית לישראל. מטע"ד זה כולל מצלמה עם ערוץ יום ולילה, וכן סמן לייזר.את הפנתר ניתן להביא לשטח ולהרכיב אותו לפעולה מהירה והוא נשלט על ידי שני אנשים מקרון פיקוד. כמו הפנתר, המיני פנתר נשלט על ידי שני מפעילים אך זה נעשה על ידי מחשב נישא, ללא תלות בקרון שליטה.

== קישורים חיצוניים ==

== הערות שוליים ==

קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:התעשייה האווירית לישראל: כלי טיס בלתי מאוישים
טווח יציב (תורת החוגים)

בתורת החוגים, טווח יציב הוא ערך מספרי המותאם לחוג, ומהווה כימות אריתמטי לתכונות של קבוצות יוצרים. הטווח היציב הוגדר על ידי היימן בס ב-1960, על-מנת למדוד את היציבות של חבורות המטריצות ההפיכות מעל חוג בהקשר לתורת K שלו.

אם לחוג אנדומורפיזמים של מודול יש טווח יציב 1, אז המודול ניתן לצמצום: אם <math>\ M \oplus P \cong M \oplus Q</math> ו-<math>\ \operatorname{End}(M)</math>בעל טווח יציב 1, אז <math>\ P \cong Q</math>. מכאן אפשר להסיק שמעל חוג בעל טווח יציב 1, כל מודול פרויקטיבי נוצר סופית ניתן לצמצום.

== הגדרה ==

הטווח היציב של חוג R שווה למספר המינימלי n שעבורו, לכל <math>\ a_1,\dots,a_n,a_{n+1} \in R</math> שעבורם <math>\ Ra_1+\cdots+Ra_{n+1}=R</math>, קיימים <math>\ t_1,\dots,t_n \in R</math> כך ש-<math>\ R(a_1+t_1a_{n+1})+\cdots+R(a_n+t_{n}a_{n+1}) = R</math>; אם קיים כזה. הגרסה הימנית של הגדרה זו מביאה לאותו ערך מספרי. את הטווח היציב של R מסמנים ב-<math>\ \operatorname{sr}(R)</math>.

== דוגמאות ==

לכל שדה ולכל חוג קומוטטיבי מקומי יש טווח יציב 1. הטווח היציב של חוג המספרים השלמים הוא 2. הטווח היציב של חוג קומוטטיבי נתרי אינו עולה ביותר מ-1 על ממד קרול שלו. הטווח היציב של חוג הפולינומים <math>\ k[x_1,\dots,x_n]</math> מעל שדה הוא n+1.

== תכונות ==

לכל אידיאל I של R מתקיים <math>\ \operatorname{sr}(R/I) \leq \operatorname{sr}(R)</math>. עבור <math>\ I = \operatorname{Jac}(R)</math>, הרדיקל של ג'ייקובסון, מתקיים שוויון. במובן זה, הטווח היציב הוא תכונה של חוגים פרימיטיביים למחצה.

חוג בעל טווח יציב 1 הוא חוג סופי-דדקינד (כלומר אם ab=1 אז גם ba=1). בפרט, הטווח היציב של R הוא 1, אם <math>\ a,b \in R</math> שעבורם <math>\ Ra+Rb=R</math>, קיים <math>\ t \in R</math> כך ש-<math>\ a+tb</math> הפיך. כל חוג <math>\pi</math>-רגולרי חזק הוא בעל טווח יציב 1
. לכל חוג מקומי למחצה יש טווח יציב 1. אם R בעל טווח יציב 1, אז כך גם כל חוג אנדומורפיזמים של מודול פרויקטיבי נוצר סופית מעליו; בפרט, לחוגי המטריצות מעל R יש טווח יציב 1. בכיוון ההפוך, אם <math>\ \operatorname{sr}(R) = 1</math> ו-e אידמפוטנט של R, אז גם <math>\ \operatorname{sr}(eRe) = 1</math>.

יש חסם כללי על הטווח היציב של חוגי מטריצות: אם <math>\ \operatorname{sr}(R) = n</math> אז <math>\ \operatorname{sr}(M_k(R)) \leq 1 + \lceil \frac{n-1}{k}\rceil</math>.

==הערות שוליים==

קטגוריה:תורת החוגים
OS/390

ממוזער
OS/390 היא מערכת הפעלה למחשבי מיינפריים של חברת IBM. מערכת הפעלה זו פותחה עבור מחשבים מסדרת System/390. מערכת הפעלה זו יועדה למערכות גדולות יחסית ומרובות עבודות. המערכת הוכרזה ב 1995 והחליפה את מערכת ההפעלה MVS. בסוף שנת 2001 החליפה אותה מערכת ההפעלה z/OS.

==מאפייני המערכת==
בסעיף זה יפורטו מאפיינים עיקריים של המערכת, שלא היו קיימים במערכות הפעלה ממשפחת MVS שקדמו לה.
* Netwoek Computing
במערכת OS/390 הורחב השימוש בתקשורת ואינטגרציה עם מערכות העבודות תחת מערכות הפעלה אחרות, כחלק מתפיסה של Network Computing. ביטוי מעשי של תפיסה זו היה הרחבת שירותי ה Communication Server במערכת ההפעלה. 

מערכת הפעלה זו הייתה מערכת ההפעלה הראשונה במחשבי מיינפריים של IBM, בה פעלה גרסה של WebSphere Application Server.
* e-Business
חלק חשוב מהאינטגרציה עם מערכות אחרות היה השימוש באינטרנט. חברת IBM השתמשה במונח e-Business לתיאור האינטגרציה בין האינטרנט למערכות עסקיות ולתהליכים עסקיים, המשותפים למערכות שונות הפועלות תחת מערכות הפעלה שונות.

* UNIX Services
התמיכה במערכת ההפעלה UNIX על מחשבי המיינפריים, הוחלפה בשילוב UNIX בתוך מערכת ההפעלה OS/390. הרכיב החדש במערכת ההפעלה נקרא: UNIX System Services, בראשי תיבות USS.

==ראו גם==
* z/OS
* z/VSE
* OS/360

==קישורים חיצוניים==
<div style="direction: ltr;">
* ,[http://searchdatacenter.techtarget.com/definition/OS-390 OS/390], TechTarget
* ,[http://publibz.boulder.ibm.com/epubs/pdf/e0z1a151.pdf OS/390 Introduction and Release Guide Release 10 ], IBM
</div>

== הערות שוליים ==

קטגוריה:מערכות הפעלה
קטגוריה:תוכנות מבית IBM
קטגוריה:תוכנות מערכת
הונגריה (אסטרואיד)

הונגריה (שם מלא: 434 הונגריה; באנגלית: ) הוא שמו של האסטרואיד בחגורת האסטרואידים, שהתגלה ב-11 בספטמבר 1898 באוניברסיטת היידלברג שבהיידלברג, גרמניה על ידי האסטרונום הגרמני מקס וולף.

האסטרואיד נקרא כך על שמה של המדינה הונגריה בלטינית. והוא מקיף בחגורת האסטרואידים את השמש. קוטרו של האסטרואיד הוא 13-30 קילומטרים.

התצפית הראשונה על האסטרואיד התרחשה ב-11 בספטמבר 1898.

אסטרואיד הונגריה הוא מייצג ומעניק שמו למשפחת אסטרואידים מסוג הונגריה .

==קישורים חיצוניים==

* [http://ssd.jpl.nasa.gov/sbdb.cgi?sstr=434 הונגריה 434 באתר המעבדה להנעה סילונית של נאס"א] 
*[http://ssd.jpl.nasa.gov/sbdb.cgi?sstr=434;orb=1 Orbital simulation] from JPL (Java)
*[http://casjobs.sdss.org/ImgCutoutDR6/getjpeg.aspx?ra=175.09348&dec=7.58089&scale=0.396127&width=512&height=512&opt=L&query=&Label=on SDSS image taken on 01APR2003 /Fermats Brother]
* [http://adsabs.harvard.edu/abs/1992Icar..100...95G Relation between 434 Hungaria, 3103 Eger, and e-type asteroids]
* [http://www.lpi.usra.edu/meetings/metsoc2008/pdf/5273.pdf Near IR-spectra of 3 Hungaria family asteroids: 4483 Petofi, 3169 Ostro and 3940 Larion]
* [https://minorplanetcenter.net/db_search/show_object?object_id=434 אודות האסטרואיד ותצפיות עליו] באתר הminor planet center
==הערות שוליים==

קטגוריה:חגורת האסטרואידים
נחיק נבות

נחיק נבות (שני מימין) בטקס חילופי ראש המוסד, 1968
מנחם (נחיק) נבות (נובמבר 1931 – 20 ביולי 2019) היה איש מערכת הביטחון הישראלית, ראש אגף "תבל" והמשנה לראש "המוסד".

==ביוגרפיה==
נבות נולד בהרצליה בשם מנחם ליפוביצקי, אביו היה אליהו נבות חקלאי. בשנת 1944 התגייס לש"י ועסק בעיקוב אחר בית ששימש למפגשים של מנהיגי המחתרת לח"י. במלחמת העצמאות לחם כאיש יחידת המבצעים 184, ובעקבות רצח ברנדוט ופרשת אלטלנה לקח חלק במעצר פעילי לח"י ואצ"ל. בשנת 1952 מונה למאבטחו האישי הראשון של ראש הממשלה, דוד בן-גוריון.

בשנת 1955 עבר למוסד, ושירת תחילה באגף "צומת" כקצין איסוף בבריטניה. לאחר מכן שימש כמזכיר ועדת ראשי השירותים וכעוזרו האישי של ראש המוסד, מאיר עמית. בהמשך פעל בשירות אגף "תבל" במוסד וב-1969 מונה לנציג המוסד באיראן, בעת שלטון השאה מוחמד רזא שאה פהלווי. היה מעורב במבצע חילוץ הישראלים מאיראן (1979).

בשנת 1972 עסק במבצע להעלאת יהודי עיראק לישראל דרך כורדיסטן ואיראן. לאחר מלחמת יום הכיפורים שימש נציג המוסד בארצות הברית. בשנת 1977 מונה לראש אגף המינהל במוסד. ולאחר שלוש שנים מונה לראש אגף "תבל".

היה מקורב למשפחתו של פייר ג'ומאייל הלבנונית, והוביל את הקשר עם הנוצרים בלבנון. במסגרת תפקיד זה לקח חלק מרכזי בפעילות המוסד במלחמת לבנון הראשונה. בין השאר ליווה את שר הביטחון, אריאל שרון, לפגישה בבית משפחת ג'ומאייל בכפר ביקפיה, יום לאחר הירצחו של בשיר ג'ומאייל. על חלקו של המוסד במלחמה זו אמר: "המוסד עשה את המרב כדי שאפשר יהיה לסייע לצה"ל לממש את תוכניות המלחמה. זה היה תפקידו: לספק מודיעין ולתחזק את הקשר עם הנוצרים. אבל כאמור, המוסד אינו גורם עצמאי והוא פועל על פי הנחיות הממשלה, כדי לקדם את מדיניותה". בתפקידו הבא שימש כמשנה לראש המוסד, יצחק חופי. הוא פרש מהשירות ב-1985.

התגורר ברמת השרון. נפטר ב-20 ביולי 2019.

==לקריאה נוספת==
* יוסי מלמן ודן רביב, מלחמות הצללים: המוסד וקהילת המודיעין, הוצאת ידיעות ספרים, 2012.
* נחיק נבות, תבל ומלואה: סיפורו של איש מוסד, הוצאת כנרת, זמורה ביתן, 2015.

==קישורים חיצוניים==
* 
* 
* 
* 
* [https://www.youtube.com/watch?v=0MJ8yDvQGkA&feature=youtu.be, נחיק נבות בראיון בגלי צה"ל על מלחמת לבנון הראשונה]
* [http://www.nowtv.co.il/video/makore-mosad-fullinterview/ ריאיון עם נחיק נבות באתר NOW]
* 
* [http://www.gvura.org/a345794-מנחם-נחיק-נבות נחיק נבות] באתר הגבורה
* 
* [https://glz.co.il/גלצ/תוכניות/פא-פגישה-אישית/פא-פגישה-אישית24-08-2019-2001 פ.א פגישה אישית - בשיחה עם נחיק נבות], אתר גלי צה"ל
* 
;
;מכתביו:
* 
* 
* 
* 

== הערות שוליים ==

קטגוריה:ראשי אגף תבל במוסד
קטגוריה:אנשי הש"י
קטגוריה:משנים לראש המוסד
קטגוריה:רמת השרון: אישים
קטגוריה:אנשי היישוב ילידי הארץ
קטגוריה:אישים הקבורים בבית הקברות מורשה
קטגוריה:ישראלים שנולדו ב-1931
קטגוריה:ישראלים שנפטרו ב-2019
עופר שלמה גיסין

הרב עופר שלמה גיסין (נולד בשנת 1959) הוא מרצה ליהדות חסיד ברסלב, עורך סדרה מכתבי רבי נחמן מברסלב, יזם בתחום ההיי-טק והמוזיקה היהודית. נודע כ"רב הסלבס" בשל זמרים ושחקנים שונים הנמנים עם תלמידיו.

==ביוגרפיה==
נולד וגדל בראשון לציון, מצאצאיו של אריה לייב גיסין, מאנשי העלייה הראשונה שהתיישב בראשון לציון. אביו הוא מידד גיסין, יו"ר עמותת "צב"י" (צרכני הבריאות בישראל) שהוצב במקום השני ברשימת הגמלאים לכנסת ה-19.

בעקבות נפילתו של בן דודו, , במלחמת יום הכיפורים, החל בפעילות פוליטית והיה ממקימי "חוג הנוער השמאלי הפתוח", לימים נוער מרצ. לאחר מכן היה חבר במפלגת מוקד שלימים הפכה למפלגת של"י.

בשנת 1979, בזמן שירותו הצבאי בנח"ל, החל בתהליך של חזרה בתשובה. בתחילת שנות ה-80 נישא ועבר להתגורר בירושלים. במשך עשר שנים הקדיש עצמו ללימוד תורה וחסידות, התקרב לחסידות ברסלב והיה בין תלמידיו של הרב לוי יצחק בנדר (גיסין גם ערך והוציא לאור את סדרת שיחותיו של הרב בנדר "דיבורי אמונה" בחמישה כרכים).

לאחר מכן למד תכנות והחל לעסוק בתחום המחשבים. בשנת 1996 הקים ביחד עם אחיו שי גיסין את אתר קהילות האינטרנט והפורומים הישראלי "תפוז אנשים", שנמכר כעבור שלוש שנים תמורת מיליון דולר. גיסין ממשיך לעסוק בתכנות ובייעוץ בתחום האינטרנט.

במקביל עוסק גיסין בעריכת כתבי רבי נחמן מברסלב. הוא העורך הראשי של הסדרה המחודשת של כתבי רבי נחמן מברסלב שבהוצאת מכון "אב"ן שתייה". ערך את הכרך "רבי נחמן מברסלב" בסדרת "עם הספר" של "ידיעות ספרים" וכתב וערך את הפרויקט "בשמחה תמיד" על תורתו של רבי נחמן מברסלב, במסגרת פרויקט של השירות הבולאי בדואר ישראל.

גיסין עוסק במתן הרצאות ושיעורים בנושאי יהדות בהם משתתפים אמנים ואנשי במה, עיתונאים ואנשי תקשורת. רוב הרצאותיו הן בתל אביב ובחלק מהן משולבת הופעה של זמרים ויוצרים במוזיקה היהודית, בהם ברי סחרוף, שולי רנד, אביתר בנאי, מאיר בנאי ואהרן רזאל.

גיסין הוא מוזיקאי חובב. בשנת 2000 הקים יחד עם המפיק המוזיקלי ניצן זעירא וצפריר ארן את חברת "מי"ם" ("מוזיקה יהודית מקורית") עבור יוצרים חוזרים בתשובה. כעבור כמה שנים פרש גיסין מהשותפות, אך המשיך לעסוק עם זעירא ביוזמות שונות בתחום המוזיקה היהודית.

בשנת 2015 הקים יחד עם הרב דן טיומקין את עמותת "ביחד - תנועת בעלי התשובה בישראל" המפעילה את מרכז "מענה - הדרכה וסיוע לבעלי תשובה". בין חברי העמותה היה גם הרב אורי זוהר ואביתר בנאי. העמותה עוסקת בהדרכה מאוזנת לבעלי תשובה, בהפעלת אתר "מענה", ופעילות תקשורתית, הכוללת את תוכנית הרדיו "בירורי תשובה" בקול ברמה, שאותה הוא הגיש יחד עם טיומקין.

באותה שנה הקים עם יזם ההייטק אילון תירוש, מבקר הקולנוע יאיר רוה וצבי שפיגל, טייס בדימוס ואיש חינוך, את מיזם "ליבא", הכולל אתר תוכן העוסק ביהדות, תרבות, חברה ורוח, ובין השאר הפעיל גם מרכז תרבות בשכונת נוה צדק בתל אביב, כמו גם בתים יהודים בהודו.

===חיים אישיים===
גיסין מתגורר בירושלים, נשוי לשפרה ולהם עשרה ילדים.

==קישורים חיצוניים==
* 
* אתר [http://www.maane.info/pages "מענה"]
* אתר "[http://nekudatova.com נקודה טובה]" - שיעורי הרב עופר גיסין
* אתר "[http://leeba.org.il/artist/עופר-גיסין ליבא]" - דף מאמרים וסרטים של הרב עופר גיסין
* [https://www.inn.co.il/tags/הרב_עופר_גיסין/ כל הכתבות על הרב עופר גיסין], באתר ערוץ 7
* 

קטגוריה:חוזרים בתשובה
קטגוריה:רבני ברסלב
קטגוריה:משפחת גיסין
קטגוריה:פעילי אינטרנט ישראלים
קטגוריה:מהדירי ספרות תורנית
קטגוריה:ישראלים שנולדו ב-1959
קטגוריה:ירושלים: רבנים
קריסת המרכז המסחרי בריגה (2013)

קריסת המרכז המסחרי בריגה בשנת 2013 הוא אסון המוני שהתרחש בעיר ריגה בשנת 2013, והוביל למותם של עשרות ולהתפטרותו של ראש ממשלת לטביה.

==פרטי האירוע==
ב-21 בנובמבר 2013, בשעה 17:41 (לפי השעון המקומי) קרס גג בנין מרכז מסחרי במערב ריגה, בירת לטביה. באסון נהרגו 54 בני אדם, מתוכם שלשה עובדי כוחות ההצלה. 55 נוספים נפצעו, ונזקקו לטיפול רפואי. זהו האסון החמור ביותר שאירע בלטביה, מאז טביעת האונייה "מייקובסקי" בשנת 1950.

לאחר האסון טען נשיא לטביה אנדריס ברזינש כי שחיתות שלטונית היא שאפשרה את כשלי הבנייה בפרויקט, וכי על האחראים ליתן את הדין. האשמות הובילו בסופו של דבר להתפטרותו של ראש ממשלת לטביה, ואלדיס דומברובסקיס, שבוע מאוחר יותר.

==הבניין==
המרכז המסחרי הושלם בנובמבר 2011 וזכה לשבחים רבים, הבניין אף זכה בתואר "בנין השנה" של שנת 2011 בלטביה. עלות הבניה עמדה על 1.4 מיליון אירו ושטח הבניין עמד על 4,750 מ"ר. הבניין נבנה עם גג ירוק שרק חלק ממנו נבנה, כשבתכנון נועד גג הבניין להיות מכוסה בשכבה של כ-30 ס"מ אדמה. גג הבניין לאחר השלמת כיסויו באדמה היה אמור לשמש כחצר עבור בנין מגורים סמוך שנבנה כחלק מן הפרויקט.

הפרויקט כולו נבנה על ידי חברה בבעלות אנשי עסקים ויזמים ליטאיים. עם זאת, בשעת הקריסה היה המרכז המסחרי בבעלות חלקית של חברה מקומית, אולם העבודות על הגג שגרמו ככל הנראה לקריסה נעשו על ידי יזמי הבניין המקוריים. אולם בעלי החברה סירבו להכיר באחריותם ולהתפטר מניהולה, דבר שעורר זעם בקרב תושבים רבים.
==קישורים חיצוניים==

==הערות שוליים==

קטגוריה:אסונות קריסת מבנה
קטגוריה:ריגה: היסטוריה
קטגוריה:אסונות ב-2013
קטגוריה:אירופה: אסונות